  Майя Бывальцева Удмуртиын 2020-тӥ арын тупатъяно сюресъёсын лыдмет куартолэзь пумын дась луоз. Со сярысь журналистъёслы «Управтодорлэн» кивалтӥсез Ирина Шкляр вераз. Сӧзнэт выль ӧвӧл, со кылем арын но ужаз. Объектъёс бырйисько, соосты эскеро но калыкен кенешо, сояз яке таяз ульчаосын тупатъян ужъёслэн кулэлыксы сярысь калыклэн мылкыдъёсыз лыдэ басьтӥсько Ирина Шкляр «Управтодорлэн» кивалтӥсезОзьы заказчикъёс ужзэс азьвыл ик чакланы но куазь тупатскем бере ик сюресъёсты эскеронэз кутскыны быгатозы. Озьы ик подрядчикъёс объектъёсы дыраз потыны материалъёс басьтыны быгатозы. 16-тӥ куартолэзе Удмуртиысь транспортъя но сюрес возёсъя министерствоын кенешон ортчиз, отын ивортӥзы, «Кышкыттэм но ӟечлыко автомобиль сюресъёс» йӧскалык ӵектосъя коньдон таяз арын мында ик кылёз но 1 миллиард 760 миллион манет котыр луоз. Объектъёсын лыдметэз куартолэзь пумын сётыны кулэ, инвожо шорозь калык кылзонъёс ортчыны кулэ. Объектъёсын лыдмет юнматэмын луыны кулэ ни, собере со лыдметъя ми эскеронъёс ортчытыны кутскиськом Ирина Шкляр «Управтодорлэн» кивалтӥсезСолэн верамезъя, азьвыл аръёсы заказчик сюресъёслэсь шобретсэс ачиз эскерылӥз. Таяз арын со уже нимысьтыз огазеяськонъёсты кыскозы. Озьы выльысь чотаны ватсаса коньдон быдтоно уз луы, нош подрядчикъёс сюресъёсты тупатъяны дыраз кутскозы.   Тодэ вайытом, гурт сюресъёсты тупатъяны таяз арын 1 миллиард манетлэсь трос коньдон кутозы. Тегъёс: Авто Ижкар Удмуртия сюресъёс тупатъянужъёс  